## Ministru kabineta rīkojuma projekta

## Par valsts nekustamo īpašumu nodošanu bezatlīdzības lietošanā biedrībai „Latvijas Neredzīgo biedrība”

## precizētais sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts saskaņā ar likuma "Par valsts un pašvaldību finanšu līdzekļu un mantas izšķērdēšanas novēršanu" 5.panta otrās daļas 2.1 punktu un piekto daļu. Likuma "Par valsts un pašvaldību finanšu līdzekļu un mantas izšķērdēšanas novēršanu" 5.panta otrās daļas 2.1 punkts noteic, ka valsts mantu nav aizliegts nodot bezatlīdzības lietošanā sabiedriskā labuma organizācijai. Minētā likuma 5.panta piektā daļa noteic, ka lēmumu par valsts mantas nodošanu bezatlīdzības lietošanā sabiedriskā labuma organizācijai pieņem Ministru kabinets. Valsts mantu bezatlīdzības lietošanā sabiedriskā labuma organizācijām nodod uz laiku, kamēr attiecīgajai biedrībai, nodibinājumam vai reliģiskajai organizācijai ir sabiedriskā labuma organizācijas statuss, bet ne ilgāk par 10 gadiem. Valsts mantu bezatlīdzības lietošanā sabiedriskā labuma organizācijai var nodot atkārtoti.  Ministru prezidenta 2011.gada 25.augusta rezolūcija Nr.90/TA-2008, kas dod uzdevumu sagatavot un noteiktā kārtībā iesniegt izskatīšanai Ministru kabinetā rīkojuma projektu par zemes vienību nodošanu biedrības „Latvijas Neredzīgo biedrība” (turpmāk – LNB) bezatlīdzības lietošanā. |
| 2. | Pašreizējā situācija un problēmas | LNB Centrālā valde 2011.gada 10.maijā Saeimas Sociālo un darba lietu komisijai adresētajā vēstulē Nr.01-03/51 lūdz valstij piederošās zemes vienības, uz kurām atrodas LNB piederošas ēkas (būves), nodot beztermiņa un bezmaksas lietošanā.  Saeimas Sociālo un darba lietu komisija 2011.gada 16.augustā ir vērsusies pie Ministru prezidenta ar lūgumu (vēstule Nr.9/9-2-4/135-2011) uzdot Finanšu ministrijai sagatavot un normatīvajos aktos noteiktajā kārtībā iesniegt izskatīšanai Ministru kabineta sēdē Ministru kabineta rīkojuma projektu par zemesgabalu nodošanu LNB terminētā bezatlīdzības lietošanā proporcionāli zemesgabalu domājamām daļām, kas nepieciešams LNB darbības nodrošināšanai. Nepieciešamība nodot zemesgabalus proporcionāli LNB izmantotajām domājamām daļām izriet no apstākļa, ka daļu LNB dzīvojamā fonda un infrastruktūras objektiem izmanto personas bez redzes invaliditātes, un šis apstāklis ir nozīmīgs, nodrošinot vienlīdzības principa un tiesiskās paļāvības principa ievērošanu valsts pārvaldes darbībā.  Nododot bezatlīdzības lietošanā domājamās daļas no zemes vienības, netiek pārkāpts likuma „Par atjaunotā Latvijas Republikas 1937. gada [Civillikuma](http://www.likumi.lv/doc.php?id=225418) ievada, mantojuma tiesību un lietu tiesību daļas spēkā stāšanās laiku un kārtību” 14. pantā iekļautais nekustamā īpašuma nedalāmības princips, jo domājamās daļas no zemes vienības tiek nodotas bezatlīdzības lietošanā nevis īpašumā. Ja LNB vēlētos izmantot Publiskas personas mantas atsavināšanas likumā iekļautās tiesības, zemes vienība tiktu atsavināta tikai pilnā apjomā, neizdalot domājamās daļas. Tāpat, nav iespējams izdalīt attiecīgai ēkai nepieciešamo zemes vienību un nodot LNB bezatlīdzības lietošanā atsevišķi izdalītu zemes vienību, jo konkrētajos objektos uz zemes vienības atrodas tikai viena ēka vai tās daļa. Pēc būtības LNB lietošanā tiek nodotas zemes vienības to pilnā apjomā, tikai konkrētas domājamās daļas no zemes vienības tiek nodotas bezatlīdzības lietošanā, par atlikušajām domājamām daļām tiks slēgts zemes nomas līgums paredzot tajā zemes nomas maksu saskaņā ar Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu”, proti, domājamo daļu apmērs attiecās uz nomas maksas apjomu, nosakot domājamās daļas, kuras tiks nodotas bezatlīdzības lietošanā. Par bezatlīdzības lietošanā nodotajām zemes vienībām vai to domājamām daļām tiks noslēgts bezatlīdzības lietojuma līgums.  Kā jau minēts I. sadaļas 1.punktā, Ministru prezidents 2011.gada 25.augustā ar rezolūciju Nr.90/TA-2008 ir devis uzdevumu Finanšu ministrijai, attiecīgi, valsts akciju sabiedrībai „Valsts nekustamie īpašumi” (turpmāk – VNĪ), kura izpilde ir šis sagatavotais Ministru kabineta rīkojuma projekts.  LNB Centrālā valde savā 2011.gada 8.novembra vēstulē Nr.01-06/91 lūdz izskatīt jautājumu par zemes vienību, uz kurām atrodas LNB piederošas ēkas, piešķiršanu LNB bezatlīdzības lietošanā, lai veicinātu turpmāko LNB attīstību, kā arī papildus sniedz VNĪ lūgto informāciju par LNB darbību konkrētajos nekustamajos īpašumos. Tālāk minētajos nekustamajos īpašumos ar redzīgu cilvēku atbalstu izveidota infrastruktūra, ar speciālu orientācijas sistēmu neredzīgiem, lai redzes invalīdi varētu patstāvīgi nokļūt ciematos izveidotajos medicīnas, kultūras un rehabilitācijas centros. Dzīvojamās mājās dzīvo LNB sistēmā strādājošie, kā arī uzņēmumu bijušie darbinieki, arī darbinieki - pensionāri, kas devuši lielu ieguldījumu LNB attīstībā, palīdzējuši redzes invalīdiem integrēties sabiedrībā.  Saskaņā ar Sociālo pakalpojumu un sociālās palīdzības likuma 13.pantu valsts nodrošina atbilstoši ikgadējā valsts budžeta likumā piešķirtajiem līdzekļiem redzes un dzirdes invalīdu sociālo rehabilitāciju, un noteikto pakalpojumu sniegšanu nodrošina LNB. LNB atrodas Labklājības ministrijas funkcionālā pārraudzībā. Ar Finanšu ministrijas 2006.gada 19.janvāra lēmumu Nr.19 LNB ir piešķirts sabiedriskā labuma statuss šādās jomās: pilsoniskās sabiedrības attīstīšana, izglītības, kultūras, sporta atbalstīšana, trūcīgo un sociāli mazaizsargāto personu grupu sociālās labklājības celšana.  Bezatlīdzības lietošanā nododamās zemes vienības un uz tām esošie ēku (būvju) īpašumi.  **1.** Nekustamais īpašums (nekustamā īpašuma kadastra Nr.2100 017 0142) – zemes vienība 729 m² platībā (zemes vienības kadastra apzīmējums 2100 017 0142) **Bukmuižas ielā 20, Rēzeknē,** kadastrālā vērtība uz 2012.gada 1.janvāri sastāda LVL 1312.  Īpašuma tiesības uz zemesgabalu ar zemesgrāmatu tiesneša 2000.gada 3.novembra lēmumu nostiprinātas Rēzeknes pilsētas zemesgrāmatas nodalījumā Nr.2847 uz valsts vārda Finanšu ministrijas personā. Uz zemesgabala atrodas LNB piederoša ēka (kadastra Nr.2100 517 0102; īpašuma tiesības nostiprinātas ar zemesgrāmatu tiesneša 2006.gada 23.februāra lēmumu Rēzeknes pilsētas zemesgrāmatas nodalījumā Nr.100000204139).  Kā informē LNB Centrālā valde savā 2011.gada 8.novembra vēstulē Nr.01-06/91, administratīvajā ēkā atrodas LNB Rēzeknes teritoriālā organizācija, teritoriālais rehabilitācijas dienas centrs, Latvijas Neredzīgo bibliotēkas filiāle. Rēzeknes teritoriālā organizācija sniedz sociālās rehabilitācijas pakalpojumus personām ar redzes zudumu: apmāca neredzīgas personas apgūt klūgu pīšanu, datorapmācību, pielāgotās fiziskās aktivitātes, apgūst intelektuālā un fiziskā darba pamatiemaņas, mobilitāti un orientāciju, Braila raksta apguvi un citas prasmes. Rēzeknes teritoriālā organizācija apkalpo vairāk nekā 400 redzes invalīdus no Ludzas, Rēzeknes un Preiļu novadiem.  Apbūvēta zemesgabala nomas līgums Nr.D-3074-z/2 starp VNĪ un LNB noslēgts 2008.gada 7.augustā LNB piederošas ēkas uzturēšanai un apsaimniekošanai uz desmit gadiem. Saskaņā ar Ministru kabineta 2007.gada 30.oktobra noteikumu Nr.735 „Noteikumi par valsts vai pašvaldības zemes nomu” (turpmāk – Noteikumi Nr.735) 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas sastāda LVL 19,68 gadā.  **2.** Nekustamais īpašums (nekustamā īpašuma kadastra Nr.2700 013 1405) – zemes vienība 1164 m² platībā (zemes vienības kadastra apzīmējums 2700 013 1405) **Baldones ielā 16, Ventspilī,** kadastrālā vērtība uz 2012.gada 1.janvāri sastāda LVL 6984.  Īpašuma tiesības uz zemesgabalu ar zemesgrāmatu tiesneša 2008.gada 15.aprīļa lēmumu nostiprinātas Ventspils pilsētas zemesgrāmatas nodalījumā Nr.100000431515 uz valsts vārda Finanšu ministrijas personā. Uz zemesgabala atrodas LNB piederošas ēkas (kadastra Nr.2700 513 0048; īpašuma tiesības nostiprinātas ar zemesgrāmatu tiesneša 1996.gada 10.decembra lēmumu Ventspils pilsētas zemesgrāmatas nodalījumā Nr.323A).  Kā informē LNB Centrālā valde savā 2011.gada 8.novembra vēstulē Nr.01-06/91, ēkās atrodas Ventspils teritoriālā organizācija, teritoriālais rehabilitācijas dienas centrs, LNB filiāle. Vairāk nekā 150 redzes invalīdi no Ventspils un Talsu novadiem šeit saņem sociālās rehabilitācijas pakalpojumus, piedalās dažādos pasākumos, apgūst dzīvē noderīgas prasmes.  Apbūvēta zemesgabala nomas līgums Nr.L-8395-z starp VNĪ un LNB noslēgts 2008.gada 15.augustā LNB piederošo ēku uzturēšanai un apsaimniekošanai uz desmit gadiem. Saskaņā ar Noteikumu Nr.735 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas sastāda LVL 104,76 gadā.  **3.** Nekustamais īpašums (nekustamā īpašuma kadastra Nr.1700 012 0542) – zemes vienība 1412 m² platībā (zemes vienības kadastra apzīmējums 1700 012 0542) **Krūmu ielā 28, Liepājā,** kadastrālā vērtība uz 2012.gada 1.janvāri sastāda LVL 16944 jeb bezatlīdzības lietošanā nododamo 4314/12019 domājamo daļu kadastrālā vērtība sastāda LVL 6082.  Īpašuma tiesības uz zemesgabalu ar zemesgrāmatu tiesneša 2002.gada 4.februāra lēmumu nostiprinātas Liepājas pilsētas zemesgrāmatas nodalījumā Nr.100000058463 uz valsts vārda Finanšu ministrijas personā. Uz zemesgabala atrodas LNB piederoša ēka (kadastra Nr.1700 512 0542; īpašuma tiesības nostiprinātas ar zemesgrāmatu tiesneša 2002.gada 29.jūlija lēmumu Liepājas pilsētas zemesgrāmatas nodalījumā Nr.100000074125).  Kā informē LNB Centrālā valde savā 2011.gada 8.novembra vēstulē Nr.01-06/91, dzīvojamā ēka ir 31 dzīvokļa dzīvojamā māja ar dzīvokļu kopējo platību 1201,9 m², 13 dzīvokļos, ar kopējo platību 431,40 m², dzīvo cilvēki ar invaliditāti. Tāpēc bezatlīdzības lietošanā tiek nodotas 4314/12019 domājamās daļas no zemes vienības.  Apbūvēta zemesgabala nomas līgums Nr.L-4071-z/2 starp VNĪ un SIA „Liepājas Pērkonīte” (LNB vārdā saskaņā ar statūtiem) noslēgts 2008.gada 8.janvārī LNB piederošās ēkas uzturēšanai un apsaimniekošanai uz desmit gadiem. Saskaņā ar Noteikumu Nr.735 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas visam zemesgabalam sastāda LVL 254,16, bet bezatlīdzības lietošanā nododamajām 4314/12019 domājamām daļām no zemes vienības – LVL 91,23.  **4.** Nekustamais īpašums (nekustamā īpašuma kadastra Nr.1700 044 0176) – zemes vienība 1597 m² platībā (zemes vienības kadastra apzīmējums 1700 044 0176) **Dunikas ielā 5A, Liepājā,** kadastrālā vērtība uz 2012.gada 1.janvāri sastāda LVL 14054 jeb bezatlīdzības lietošanā nododamo 9424/30062 domājamo daļu kadastrālā vērtība sastāda LVL 4406.  Īpašuma tiesības uz zemesgabalu ar zemesgrāmatu tiesneša 2002.gada 14.marta lēmumu nostiprinātas Liepājas pilsētas zemesgrāmatas nodalījumā Nr.100000061769 uz valsts vārda Finanšu ministrijas personā. Uz zemesgabala atrodas LNB piederoša ēka ar adresi Dunikas iela 3, Liepāja (kadastra Nr.1700 544 0002; īpašuma tiesības nostiprinātas ar zemesgrāmatu tiesneša 2002.gada 29.jūlija lēmumu Liepājas pilsētas zemesgrāmatas nodalījumā Nr.100000074133).  Kā informē LNB Centrālā valde savā 2011.gada 8.novembra vēstulē Nr.01-06/91, ēkā, kas ir 56 dzīvokļu dzīvojamā māja ar 3006,2 m² dzīvokļu kopējo platību, 21 dzīvoklī, ar kopējo platību 942,40 m², dzīvo cilvēki ar invaliditāti. Tāpēc bezatlīdzības lietošanā tiek nodotas 9424/30062 domājamās daļas no zemes vienības.  Apbūvēta zemesgabala nomas līgums Nr.L-4239-z/2 starp VNĪ un SIA „Liepājas Pērkonīte” (LNB vārdā saskaņā ar statūtiem) noslēgts 2007.gada 24.septembrī LNB piederošās dzīvojamās ēkas uzturēšanai un apsaimniekošanai uz desmit gadiem. Saskaņā ar Noteikumu Nr.735 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas visam zemesgabalam sastāda LVL 210,81, bet bezatlīdzības lietošanā nododamajām 9424/30062 domājamām daļām no zemes vienības – LVL 66,09.  **5.** Nekustamais īpašums (nekustamā īpašuma kadastra Nr.1700 044 0197) – zemes vienība 3206 m² platībā (zemes vienības kadastra apzīmējums 1700 044 0197) **Dunikas ielā 1a, Liepājā,** kadastrālā vērtība uz 2012.gada 1.janvāri sastāda LVL 32316 jeb bezatlīdzības lietošanā nododamo 13257/30445 domājamo daļu kadastrālā vērtība sastāda LVL 14072.  Īpašuma tiesības uz zemesgabalu ar zemesgrāmatu tiesneša 2002.gada 15.marta lēmumu nostiprinātas Liepājas pilsētas zemesgrāmatas nodalījumā Nr.100000062724 uz valsts vārda Finanšu ministrijas personā. Uz zemesgabala atrodas LNB piederoša ēka ar adresi Dunikas iela 1, Liepāja (kadastra Nr.1700 544 0197; īpašuma tiesības nostiprinātas ar zemesgrāmatu tiesneša 2002.gada 29.jūlija lēmumu Liepājas pilsētas zemesgrāmatas nodalījumā Nr.100000074130).  Kā informē LNB Centrālā valde savā 2011.gada 8.novembra vēstulē Nr.01-06/91, ēkā, kas ir 56 dzīvokļu dzīvojamā māja ar dzīvokļu kopējo platību 3044,5 m², 26 dzīvokļos, ar kopējo platību 1325,7 m², dzīvo cilvēki ar invaliditāti. Sadarbībā ar Liepājas Neredzīgo biedrību, minētajā adresē ir izveidots sociālās rehabilitācijas centrs cilvēkiem ar invaliditāti „Dzīves skola”. Atbalsts tam ir saņemts no Niderlandes Oranje fonda, Liepājas domes, Kristīgā radio atbalsta fonda u.c. Centra mērķis ir attīstīt sociālās prasmes un pilnveidot pašaprūpes iemaņas, attīstīt sabiedriskās funkcionēšanas iespējas un nodrošināt sociālās rehabilitācijas pakalpojumu pieejamību Kurzemes reģionā dzīvojošiem cilvēkiem ar invaliditāti. Šajā centrā pārstāvji no citiem reģioniem un sabiedriskajām organizācijām var iegūt pozitīvu pieredzi un mācīties, lai pilnveidotu un uzlabotu vides pieejamību cilvēkiem ar invaliditāti arī citur Latvijā pēc universālā dizaina principiem. Tiek radītas jaunas darba vietas redzes invalīdiem un citiem cilvēkiem ar invaliditāti. Tāpēc bezatlīdzības lietošanā tiek nodotas 13257/30445 domājamās daļas no zemes vienības.  Apbūvēta zemesgabala nomas līgums Nr.L-4238-z/2 starp VNĪ un SIA „Liepājas Pērkonīte” (LNB vārdā saskaņā ar statūtiem) noslēgts 2007.gada 24.septembrī LNB piederošās dzīvojamās ēkas uzturēšanai un apsaimniekošanai uz desmit gadiem. Saskaņā ar Noteikumu Nr.735 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas visam zemesgabalam sastāda LVL 484,74, bet bezatlīdzības lietošanā nododamajām 13257/30445 domājamām daļām no zemes vienības – LVL 211,08.  **6.** Nekustamais īpašums (nekustamā īpašuma kadastra Nr.1700 044 0144) – zemes vienība 22856 m² platībā (zemes vienības kadastra apzīmējums 1700 044 0114) **Ganību ielā 197/205, Liepājā**, kadastrālā vērtība uz 2012.gada 1.janvāri sastāda LVL 187033.  Īpašuma tiesības uz zemesgabalu ar zemesgrāmatu tiesneša 2001.gada 21.maija lēmumu nostiprinātas Liepājas pilsētas zemesgrāmatas nodalījumā Nr.100000002509 uz valsts vārda Finanšu ministrijas personā. Uz zemesgabala atrodas LNB piederoša ēka (kadastra Nr.1700 544 0114; īpašuma tiesības nostiprinātas ar zemesgrāmatu tiesneša 2002.gada 18.marta lēmumu Liepājas pilsētas zemesgrāmatas nodalījumā Nr.100000062833).  Kā informē LNB Centrālā valde savā 2011.gada 8.novembra vēstulē Nr.01-06/91, ēkā atrodas SIA Neredzīgo biedrības Liepājas uzņēmums, Liepājas Neredzīgo biedrība, Liepājas teritoriālais rehabilitācijas dienas centrs, Neredzīgo sporta klubs, Latvijas Neredzīgo bibliotēkas filiāle.  Apbūvēta zemesgabala nomas līgums Nr.L-3320-z/2 starp VNĪ un LNB noslēgts 2010.gada 5.oktobrī LNB piederošo ēku un būvju uzturēšanai un apsaimniekošanai uz desmit gadiem. Saskaņā ar Noteikumu Nr.735 7.2. apakšpunktu zemesgabala nomas maksa gadā tiek noteikta 1,5% apmērā no zemes kadastrālās vērtības, kas sastāda LVL 2805,50. |
|  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Anotācijas I sadaļas 2.punktā minētās problēmas tiks atrisinātas pilnībā.  Izpildot ar Ministru prezidenta rezolūciju doto uzdevumu, un, lai veicinātu cilvēku ar redzes invaliditāti interešu aizstāvību, integrējot šos cilvēkus sabiedrībā, uzlabojot dzīves kvalitāti, nodrošinot viņu interešu aizstāvību, sekmējot personu ar redzes invaliditāti izglītību, kultūru, sportu, sociālo rehabilitāciju, arodapmācību, nodarbinātību un apgādi ar tehniskajiem palīglīdzekļiem, nodrošinot vides un informācijas pieejamību, tādējādi veicinot pilsoniskas sabiedrības veidošanos, ir sagatavots Ministru kabineta rīkojuma projekts, kas paredz nodot sabiedriskā labuma organizācijai biedrībai "Latvijas Neredzīgo biedrība” bezatlīdzības lietošanā uz laiku līdz 10 gadiem sešas valstij piederošas zemes vienības:  Bukmuižas ielā 20, Rēzeknē,  Baldones ielā 16, Ventspilī,  Krūmu ielā 28, Liepājā (4314/12019 domājamās daļas)  Dunikas ielā 5A, Liepājā (9424/30062 domājamās daļas)  Dunikas ielā 1A, Liepājā (13257/30445 domājamās daļas)  Ganību ielā 197/205, Liepājā |
| 5. | Projekta izstrādē iesaistītās institūcijas | VNĪ |
| 6. | Iemesli, kādēļ netika nodrošināta sabiedrības līdzdalība | Rīkojuma projektu izstrādā VNĪ savu funkciju un uzdevumu ietvaros saskaņā ar normatīvos aktos noteikto deleģējumu, jo rīkojuma projektā paredzētās darbības skar nelielu sabiedrības daļu, kuru intereses aizstāv sabiedriskā labuma organizācija "Latvijas Neredzīgo biedrība”. |
| 7. | Cita informācija | LNB ir informēti, ka bezatlīdzības lietošanā tiks nodotas domājamās daļas no konkrētiem īpašumiem, par kuru apjomu LNB paši ir snieguši informāciju 2011.gada 8.novembra vēstulē Nr.01-06/91. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Personas ar redzes invaliditāti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Ministru kabineta rīkojuma projekta īstenošanai papildus līdzekļi no valsts vai pašvaldību budžeta nav nepieciešami. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5. Precizēta finansiālā ietekme: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta pieņemšana radīs negatīvu ietekmi uz valsts budžeta ieņēmumiem, jo netiks saņemta zemes nomas maksa (1.5% apmērā no noteiktās īpašuma kadastrālās vērtības uz kārtējā gada 1.janvāri) no bezatlīdzības lietošanā nodotajiem īpašumiem.  Tā kā nav iespējams precīzi noteikt datumu, kad, pēc Ministru kabineta rīkojuma izdošanas, tiks noslēgti līgumi par zemes vienību nodošanu bezatlīdzības lietošanā, kā arī tas, ka VNĪ veic maksājumus dividenžu veidā valsts budžetā, nav iespējams precīzi aprēķināt projekta ietekmi uz valsts budžetu.  Ilustratīvi tiek sniegti aprēķini par 2012.gadu:   * VNĪ neiegūtā nomas maksa sastāda LVL 3298,34 gadā. * VNĪ ieņēmumi no nomas maksas par to zemes vienību domājamo daļu lietošanu, kas netiek izmantota LNB funkciju īstenošanai, – LVL 581,31 gadā.   Tiesību akta izpilde neradīs izdevumus valsts budžetam. | | | | |

**Anotācijas IV, V un VI sadaļa** - projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VNĪ |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmē VNĪ funkcijas un uzdevumus, tās netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

23.04.2012. 16:18

2747

S.Lūse 67024904

[Santa.Luse@vni.lv](mailto:Santa.Luse@vni.lv)